**Attiecināmās izmaksas attaisnojošie dokumenti**

|  |  |  |
| --- | --- | --- |
| **Nr.**  **p.k.** | **Attiecināmās izmaksas (izmaksu pozīcijas)** | **Vides investīciju fondā iesniedzamo dokumentu kopijas1** |
| 1. **Ieguldījumi vides aizsardzībā, kas ļauj ietaupīt CO2 emisijas apjomu** | | |
| 1.1. | * ēkas energosertifikātu izmaksas; * pārskatu par ēkas energosertifikāta aprēķinos izmantotajām ievaddatu vērtībām izmaksas; * ēkas tehniskās apsekošanas atzinuma izmaksas; * arhitektoniski mākslinieciskās izpētes un atzinuma sagatavošanas izmaksas; * atbilstoši būvniecības nozari regulējošiem normatīvajiem aktiem sagatavotas un saskaņotas būvdarbu izmaksu tāmes, būvatļaujas, apliecinājuma kartes un paskaidrojuma raksta izmaksas; * ēkas energoefektivitātes pagaidu sertifikāta sastādīšanas izmaksas.   (Izmaksas ir attiecināmas, ja tās tiek uzskaitītas par ieguldījumu izmaksām) | 1.Ar pakalpojuma sniedzēju(-iem) noslēgtais līgums(-i), kuram kā neatdalāma sastāvdaļa pievienota detalizēta tāme (ja attiecināms). Ja izpildītājs ir fiziska persona: ar izpildītāju noslēgtais uzņēmuma līgums, kuram pievienota detalizēta tāme (ja attiecināms), atlīdzības un nodokļu aprēķins un nodokļu maksātāja (pašnodarbinātas personas) reģistrācijas apliecība, ja par personu netiek veiktas valsts sociālās apdrošināšanas obligātās iemaksas un iedzīvotāju ienākuma nodokļa maksājumi.  2. Darījumu apliecinošs(-i) dokuments(-i)2.  3. Nodošanas-pieņemšanas akts(-i).  4. būvatļaujas vai apliecinājuma kartes, vai paskaidrojuma raksta kopija, ja attiecināms.  5. Projekta konta apgrozījuma izdruka4 par pārskata periodu.6 |
| 1.2. | * ēku energoefektivitāti paaugstinošu būvdarbu izmaksas; * ēkas restaurācijas darbu izmaksas, lai nodrošinātu ēkas sākotnējo arhitektonisko detaļu vizuālo un tehnisko stāvokli; * efektīvai siltumenerģijas atgūšanai un izmantošanai paredzēto inženiertehnisko sistēmu iekārtu iegādes, piegādes, būvniecības, uzstādīšanas un ieregulēšanas izmaksas, ja tās ir saistītas ar enerģijas ietaupījumu un CO2 emisijas samazinājumu; * apgaismojuma un elektroapgādes sistēmas izbūves, pārbūves vai atjaunošanas izmaksas, ja tās ir saistītas ar enerģijas ietaupījumu un CO2 emisijas samazinājumu; * ventilācijas sistēmas izbūves, pārbūves vai atjaunošanas darbu izmaksas, ja tiek sasniegts būvniecības nozari regulējošiem normatīvajiem aktiem (LBN 231-15 "Dzīvojamo un publisko ēku apkure un ventilācija") atbilstošs iekštelpu mikroklimats; * tādu ēkas automatizētās vadības un kontroles sistēmu uzstādīšanas izmaksas, kuras nodrošina enerģijas patēriņa kontroli un samazinājumu; * citu iekšējo inženiertīklu izbūves, pārbūves vai atjaunošanas izmaksas, ja tās ir saistītas ar enerģijas ietaupījumu un CO2 emisijas samazinājumu. | 1. Ar darba izpildītāju(-iem) noslēgtais līgums(-i), kuram kā neatdalāma sastāvdaļa pievienota detalizēta tāme.  2. Darbu nodošanas-pieņemšanas akts (forma Nr.2, forma Nr.3, ja attiecināms).  3. Darījumu apliecinošs(-i) dokuments(-i)2.  4. būvniecības ieceres dokumenti (grafiskā daļa un aprēķini, ja ir apliecinājuma karte vai paskaidrojuma raksts, vai būvprojekts minimālā sastāvā, ja ir būvatļauja, ēkas tehniskās apsekošanas atzinums, arhitektoniski mākslinieciskā izpēti un atzinums), ja tie nav iesniegti būvvaldē.  5. Pieņemšanas komisijas akts par būves pieņemšanu ekspluatācijā3.  6. Pievienotās vērtības nodokļa (turpmāk – PVN) deklarācija5, ja PVN maksājumi ir iekļauti projekta attiecināmajās izmaksās un PVN tiek maksāts saskaņā ar Pievienotās vērtības nodokļa likuma 142.pantu.6  7. Projekta konta apgrozījuma izdruka4 par pārskata periodu.6 |
| 1.3. | * būvuzraudzības un autoruzraudzības izmaksas, ja tās tiek uzskaitītas par ieguldījumu izmaksām; * izmaksas, kas saistītas ar ēkas norobežojošo konstrukciju pārbaudi būvniecības stadijā. | 1. Ar pakalpojuma sniedzēju (-iem) noslēgtais līgums(-i), kuram kā neatdalāma sastāvdaļa pievienota detalizēta tāme. Ja izpildītājs ir fiziska persona: ar izpildītāju noslēgtais uzņēmuma līgums, kuram pievienota detalizēta tāme, atlīdzības un nodokļu aprēķins un nodokļu maksātāja (pašnodarbinātas personas) reģistrācijas apliecība, ja par personu netiek veiktas valsts sociālās apdrošināšanas obligātās iemaksas un iedzīvotāju ienākuma nodokļa maksājumi.  2. Darījumu apliecinošs(-i) dokuments(-i)2.  3. Nodošanas-pieņemšanas akts(-i) par pārskata periodā sniegtiem autoruzraudzības/būvuzraudzības pakalpojumiem.  4. Projekta konta apgrozījuma izdruka4 par pārskata periodu.6 |
| 1.4. | * atjaunojamos energoresursus izmantojošu siltumenerģiju ražojošu iekārtu (pamatiekārtu, palīgiekārtu un materiālu) iegādes, piegādes, uzstādīšanas, pieslēgšanas un ieregulēšanas izmaksas; * fosilos energoresursus izmantojošu siltumenerģiju ražojošu iekārtu demontāžas izmaksas. | 1. Ar piegādātāju(-iem)/darbu izpildītāju(-iem) noslēgtais līgums(-i), kuram kā neatdalāma sastāvdaļa pievienota detalizēta tāme.  2. Darījumu apliecinošs(-i) dokuments(-i)2.  3. Nodošanas-pieņemšanas akts(-i).  4. būvniecības ieceres dokumenti (grafiskā daļa un aprēķini, ja ir apliecinājuma karte vai paskaidrojuma raksts, vai būvprojekts minimālā sastāvā, ja ir būvatļauja, ēkas tehniskās apsekošanas atzinums, arhitektoniski mākslinieciskā izpēti un atzinums), ja tie nav iesniegti būvvaldē. Tehniskās shēmas ja attiecināms.  5. Pieņemšanas komisijas akts par iekārtu pieņemšanu ekspluatācijā3, ja attiecināms.  6. Pievienotās vērtības nodokļa (turpmāk – PVN) deklarācija5, ja PVN maksājumi ir iekļauti projekta attiecināmajās izmaksās un PVN tiek maksāts saskaņā ar Pievienotās vērtības nodokļa likuma 142.pantu.6  7. Projekta konta apgrozījuma izdruka4 par pārskata periodu.6 |
| **2. Ar iepirkumu izsludināšanu un lēmuma par uzvarētāju paziņošanu saistītā dokumentācija** | | |
| 2.1. | Ar iepirkumu izsludināšanu un lēmuma par uzvarētāju paziņošanu saistītā dokumentācija. | 1. Iepirkuma nolikums, uzaicinājumi un tehniskā(-ās) specifikācija(-as).  2. Izvēlētā pretendenta iesniegtais piedāvājums.  3. Vērtēšanas ziņojums un komisijas sēžu protokols(-i), Lēmums par iepirkuma procedūras rezultātiem. |

**Piezīmes:**

1 Vides investīciju fondā iesniedz Attiecināmo izmaksu apliecinošo dokumentu kopijas, nevis oriģinālus.

2 Darījumu apliecinošs dokuments ir rēķins, faktūrrēķins, preču pavadzīme-rēķins utt.

3 Pieņemšanas komisijas akts par būves pieņemšanu ekspluatācijā, kas var tikt iesniegts Līguma par projekta īstenošanu Vispārīgo noteikumu noteiktajā termiņā.

4 Iesniedz kredītiestādes apstiprinātu vai finansējuma saņēmēja, atbilstoši likuma "Par grāmatvedību" 7.1 panta piektajai daļai, apliecinātu konta apgrozījuma izdruku.

5 Iesniegtās PVN deklarācijas pārskatā par priekšnodokļa un nodokļa summām, kas norādītas nodokļa deklarācijā, ir jābūt norādītiem visiem nodokļa rēķiniem, kas apliecina darījumu veikšanu projekta ietvaros un uz kuru pamata ir aprēķināts PVN samaksai valsts budžetā. PVN izmaksas var tikt attiecinātas Projekta ietvaros, ja tās ir faktiski veiktas no Projekta konta.

6 Neattiecas uz valsts budžeta iestādēm iesniedzot transferta maksājuma pieprasījumu.

Izstrādājot un noformējot maksājumu un darījumu apliecinošos dokumentus, ņem vērā likumos „Par grāmatvedību” un „Par pievienotās vērtības nodokli”, Ministru kabineta 2003.gada 21.oktobra noteikumos Nr.585 „Noteikumi par grāmatvedības kārtošanu un organizāciju” minētās prasības, Ministru kabineta 2010.gada 28.septembra noteikumos Nr.916 “Dokumentu izstrādāšanas un noformēšanas kārtība”, kā arī citos normatīvajos aktos noteiktās prasības.